নাবালিকাকে যৌন নির্যাতনের অভিযোগ, গ্রেফতার অভিযুক্ত

কলকাতা: মধ্যমগ্রামে এক মাধ্যমিক পরীক্ষার্থীকে গণধর্ষণের অভিযোগ উঠেছে দুই কিশোরের বিরুদ্ধে। এবার রাজারহাটে এক ১২ বছরের নাবালিকাকে যৌন নির্যাতনের অভিযোগ। তিন মাস ধরে নাবালিকাকে যৌন নির্যাতনের (Sexual Abuse) অভিযোগ। রাজারহাট থানায় (Rajarhat Police Station) অভিযোগে দায়ের করে নাবালিকার পরিবার। অভিযুক্ত যুবক আবুল হোসেন মিদ্দেকে গ্রেফতার করেছে পুলিশ। রাজারহাট ধারসা এলাকার ঘটনা। অভিযুক্ত রাজারহাট ধারসা এলাকার বাসিন্দা।

আরও পড়ুন: মধ্যমগ্রামে মাধ্যমিক পরীক্ষার্থীকে গণধর্ষণের অভিযোগ, গ্রেফতার ১

পুলিশ ও পরিবার সূত্রে খবর, অভিযোগ ১২ বছরের নাবালিকাকে খাবার সহ বিভিন্ন প্রলোভন দেখিয়ে নির্জন জায়গায় নিয়ে গিয়ে যৌন নির্যাতন করেছে অভিযুক্ত যুবক। এই ঘটনা চলছিল গত তিন মাস ধরে। নাবালিকা এই ঘটনার কথা যাতে কাউকে না বলে তাকে ভয় দেখানো হত। অবশেষে নাবালিকা শারীরিক ভাবে অসুস্থ হয়ে পড়ায় বৃহস্পতিবার পরিবারের লোক চাপ দিলে সমস্ত ঘটনার কথা জানায়। এরপরই পরিবারের পক্ষ থেকে শুক্রবার রাজারহাট থানায় লিখিত অভিযোগ জানায়। পকসো আইনে মামলা রুজু করে রাতেই অভিযুক্ত আবুল হোসেন মিদ্দেকে গ্রেফতার করে রাজারহাট থানার পুলিশ। পুলিশের জিজ্ঞাসাবাদে ঘটনার কথা স্বীকার করেছে ধৃত যুবক। আজ তাকে বারাসাত আদালতে তোলা হয়।

অন্য খবর দেখুন